ഒളിമ്ബിക്സില് പുരുഷന്മാരുടെ 4400 മീറ്റര് റിലേയില് ഏഷ്യന് റെക്കോഡ് പ്രകടനവുമായി ഇന്ത്യന് ടീം ടോക്യോ: ഒളിമ്ബിക്സില് പുരുഷന്മാരുടെ 4x400 മീറ്റര് റിലേയില് ഏഷ്യന് റെക്കോഡ് പ്രകടനവുമായി ഹീറ്റ് രണ്ടില് മത്സരിച്ച ഇന്ത്യ 3:00.25 സെക്കന്റില് ഫിനിഷിങ് ലൈന് തൊട്ടു. മുഹമ്മദ് അനസ് യഹിയ, നോഹ നിര്മല് ടോം, ആരോക്യ രാജീവ്, അമോജ് ജേക്കബ് എന്നിവര് ഇന്ത്യക്കായി ട്രാക്കിലിറങ്ങി. മുഹമ്മദ് അനസും നോഹ നിര്മല് ടോമും മലയാളികളാണ്. 2018 ജക്കാര്ത്ത ഏഷ്യന് ഗെയിംസില് 3:00.56 സെക്കന്റില് ഖത്തര് ടീം കുറിച്ച റെക്കോര്ഡ് പഴങ്കഥയായി. പട്യാലയില് നടന്ന ഇന്റര്സ്റ്റേറ്റ് അത്ലറ്റിക് മീറ്റില് 03.01.89 സെക്കന്റില് ഫിനിഷ് ചെയ്താണ് ഇന്ത്യ ഒളിമ്ബിക്സിന് യോഗ്യത നേടിയത്. ഇന്ത്യന് ടീമിന്റെ സീസണിലെ ഏറ്റവും മികച്ച പ്രകടനവും ഇതുതന്നെയായിരുന്നു. ഹീറ്റ്സില് നിന്ന് പോളണ്ടും ജമൈക്കയും ബെല്ജിയവുമാണ് ഫൈനലിലെത്തിയത്.